CELEX: 62010CN0381
Language: el
Date: 2010-07-29 00:00:00
Title: Υπόθεση C-381/10: Αίτηση για την έκδοση προδικαστικής αποφάσεως, την οποία υπέβαλε το Unabhängiger Verwaltungssenat Wien στις 29 Ιουλίου 2010 — Astrid Preissl KEG

9.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/12
            
         Αίτηση για την έκδοση προδικαστικής αποφάσεως, την οποία υπέβαλε το Unabhängiger Verwaltungssenat Wien στις 29 Ιουλίου 2010 — Astrid Preissl KEG
   (Υπόθεση C-381/10)
   ()
   2010/C 274/18
   Γλώσσα διαδικασίας: η γερμανική
   
      Αιτούν δικαστήριο
   
   Unabhängiger Verwaltungssenat Wien
   
      Διάδικοι στην υπόθεση της κύριας δίκης
   
   
      Εφεσείουσα: Astrid Preissl KEG
   
      Εφεσίβλητος: Landeshauptmann von Wien.
   
      Προδικαστικά ερωτήματα
   
   
               1)
            
            
               Πρέπει η απαίτηση του παραρτήματος ΙΙ, κεφαλαίου Ι, σημείου 4, του κανονισμού 852/2004 (1), κατά την οποία «πρέπει να υπάρχει επαρκής αριθμός νιπτήρων […] προοριζόμενων ειδικά για το πλύσιμο των χεριών […] οι [οποίοι] […] πρέπει να είναι εφοδιασμένοι με ζεστό και κρύο τρεχούμενο νερό», να ερμηνευθεί υπό την έννοια ότι ο χρησιμοποιούμενος στην απόδοση στη γερμανική γλώσσα όρος «νιπτήρες προοριζόμενοι ειδικά για το πλύσιμο των χεριών» (Handwaschbecken) περιλαμβάνει κάθε είδους νιπτήρα (εφοδιασμένο με παροχή ζεστού νερού) που μπορεί να χρησιμοποιηθεί για το πλύσιμο των χεριών, ή μήπως υπό τον όρο «νιπτήρες προοριζόμενοι ειδικά για το πλύσιμο των χεριών» νοείται απλώς και μόνον ο νιπτήρας εκείνος, ο οποίος χρησιμεύει αποκλειστικώς για το πλύσιμο των χεριών;
            
         
               2)
            
            
               Βάσει ποίων κριτηρίων πρέπει να διαπιστώνεται εάν πληρούται η οριζόμενη στο παράρτημα ΙΙ, κεφάλαιο Ι, σημείο 4, του κανονισμού (ΕΚ) 852/2004 απαίτηση υγιεινής, όπως αυτή αποτυπώνεται στη φράση «πρέπει να είναι εφοδιασμένοι […] με υλικά για τον καθαρισμό των χεριών και το υγιεινό τους στέγνωμα»; Θα μπορούσε να ερμηνευθεί ο εν λόγω ορισμός του παραρτήματος υπό την έννοια ότι μία συσκευή για το στέγνωμα των χεριών ή μία βρύση πληροί τις προδιαγραφές υγιεινής του παραρτήματος ΙΙ, κεφαλαίου Ι, σημείου 4, του κανονισμού (ΕΚ) 852/2004, μόνον εφόσον η εν λόγω συσκευή ή η εν λόγω βρύση μπορεί να τεθεί σε λειτουργία αυτομάτως, χωρίς να απαιτείται η αφή της;
            
         
      (1)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων, ΕΕ L 139, σ. 1.